b"\n_START_ARTICLE_\nAltglienicke\n_START_SECTION_\nHistorie\n_START_PARAGRAPH_\nArkeologiske funn har vist spor av bosettinger i omr\xc3\xa5det helt fra bronsealderen til 2000 f.Kr. Slaviske vendere ble fra ca \xc3\xa5r 500 etterfulgt i omr\xc3\xa5det av germanske semnoner. P\xc3\xa5 1100-tallet oppsto ved siden av den vendiske landsbyen ogs\xc3\xa5 en askansk landsby som antakelig besto av innflyttere fra Altmark._NEWLINE_Landsbyen Glinik nevnes f\xc3\xb8rste gang i 1375 i Karl IV's landbok. Glien er gammeltysk ord for leire. I 1523 ble Glienicke innlemmet i Amt C\xc3\xb6penick. Glienicke gikk p\xc3\xa5 tvangsauksjon i 1628 og skiftet ogs\xc3\xa5 senere eiere en rekke ganger. I 1740 oppsto under generall\xc3\xb8ytnant von Schlabrendorf Gutshof Falkenberg. Falkenberg gjenfinnes i omr\xc3\xa5det Gartenstadt Falkenberg i den tilgrensende orsteil Bohnsdorf._NEWLINE_Innflyttere fra Pfalz etablerte seg i omr\xc3\xa5det i 1764 og etablerte kommunen Neu-Glienicke. Kommunene Neu-Glienicke og Alt-Glienicke ble 17. april 1893 sl\xc3\xa5tt sammen til Altglienicke. Den evangeliske kirken var ferdig oppf\xc3\xb8rt i 1895, p\xc3\xa5 tomten til den tidligere barokkirken. Vannt\xc3\xa5rnet var ferdig i 1906 og det samme var vannverket. P\xc3\xa5 samme tid var ogs\xc3\xa5 Teltowkanalen ferdig. Gagfah-Siedlung (GAGFAH, en forkortelse for Gemeinn\xc3\xbctzige Aktien-Gesellschaft f\xc3\xbcr Angestellten-Heimst\xc3\xa4tten) ble oppf\xc3\xb8rt i 1920-\xc3\xa5rene og er i fremdeles i behold._NEWLINE_Altglienicke ble innlemmet i Stor-Berlin i 1920 og tilh\xc3\xb8rte fra 1945 til 1990 \xc3\x98st-Berlin._NEWLINE_En spionhistorie fra den kalde krigen som vakte stor oppmerksomhet i samtiden, var Operasjon Gull. Den ble drevet i et samarbeid mellom CIA og Secret Service og innebar bl.a. en underjordisk tunnel fra Rudow i amerikansk sektor til Altglienicke i sovjetisk sektor. Som f\xc3\xb8lge av spionens Georg Blakes avsl\xc3\xb8ringer kjente russerne til tunnelen helt fra begynnelsen, men den ble f\xc3\xb8rst \xc2\xabavsl\xc3\xb8rt\xc2\xbb i 1956 og presentert bl.a. for vestlig presse."